Komission asetus (ETY) N:o 537/70, annettu 23 päivänä maaliskuuta 1970, tietyistä kolmansiin maihin vietäviin kukkasipuleihin ja -mukuloihin sovellettavista laatuvaatimusperusteista poikkeavien toimenpiteiden sallimisesta jäsenvaltioille



Virallinen lehti nro L 067 , 24/03/1970 s. 0010 - 0011

Suomenk. erityispainos Alue 3 Nide 3 s. 0020

Tanskank. erityispainos: Sarja I Alue 1970(I) s. 0138

Ruotsink. erityispainos Alue 3 Nide 3 s. 0020

Englannink. erityispainos: Sarja I Alue 1970(I) s. 0157

Kreikank. erityispainos: Luku 03 Nide 5 s. 0070

Espanjank. erityispainos: Luku 03 Nide 3 s. 0204

Portugalink. erityispainos: Luku 03 Nide 3 s. 0204



KOMISSION ASETUS (ETY) N:o 537/70, annettu 23 päivänä maaliskuuta 1970, tietyistä kolmansiin maihin vietäviin kukkasipuleihin ja -mukuloihin sovellettavista laatuvaatimusperusteista poikkeavien toimenpiteiden sallimisesta jäsenvaltioille EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon elävän kasviaineiston ja kukkaviljelytuotteiden yhteisen markkinajärjestelyn luomisesta 27 päivänä helmikuuta 1968 annetun neuvoston asetuksen (ETY) N:o 234/68(1), ottaa huomioon kukkasipulien ja -mukuloiden laatuvaatimusten vahvistamisesta 12 päivänä maaliskuuta 1968 annetun neuvoston asetuksen (ETY) N:o 315/68(2), sellaisena kuin se on muutettuna asetuksella (ETY) N:o 448/69(3), ja erityisesti sen 2 artiklan 2 kohdan, sekä katsoo, että asetuksen (ETY) N:o 315/68 2 artiklan 2 kohdan mukaan jäsenvaltioille voidaan sallia tietyistä laatuvaatimusperusteista poikkeavat toimenpiteet, jotta viejien olisi mahdollista täyttää tiettyjen kolmansien maiden kaupalliset vaatimukset, asetuksella (ETY) N:o 315/68 käyttöön otetut laatuvaatimukset eivät tietyissä tapauksissa anna mahdollisuutta täyttää kolmansien maiden kaupallisia vaatimuksia; näiden kaupallisten vaatimusten ollessa vakaita ja pysyviä jäsenvaltioille on syytä antaa ilman aikarajaa lupa täyttää ne, ja tässä asetuksessa säädetyt toimenpiteet ovat elävän kasviaineiston ja kukkaviljelytuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jäsenvaltioilla on lupa toteuttaa tiettyjä kolmansiin maihin vietäviin kukkasipuleihin ja -mukuloihin sovellettavista laatuvaatimuksista poikkeavia toimenpiteitä seuraavien kukkasipuleiden ja -mukuloiden osalta: Freesia Ragioneri, Freesia Refracta Alba, Freesia Buttercup, Gladiolukset, suurikukkaiset, Gladiolus primulinus, Gladiolus Heraut, Gladiolus Papillon, Iris "Wedgwood", Iris reticulata, Tulipa, Tulipa "Cordell Hull", Tulipa "American Flag", Tulipa "Montgomery". 2. Edellä 1 kohdassa tarkoitettuja poikkeavia toimenpiteitä voidaan toteuttaa ainoastaan kokoluokituksen osalta ja liitteessä määrätyin edellytyksin ja rajoituksin. 2 artikla Tämä asetus tulee voimaan 1 päivänä kesäkuuta 1970. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä maaliskuuta 1970. Komission puolesta Puheenjohtaja Jean REY (1) EYVL N:o L 55, 2.3.1968, s. 1 (2) EYVL N:o L 71, 21.3.1968, s. 1 (3) EYVL N:o L 61, 12.3.1969, s. 1 LIITE Edellä 1 artiklan 2 kohdassa säädetyt edellytykset ja rajoitukset >TAULUKON PAIKKA>